Astfel, în primul tur al turneului WTA 1000 de la Indian Wells, Venus Williams a fost învinsă de japoneza Nao Hibino (80 WTA) cu 2-6, 6-3, 6-0, un scor umilitor pentru americancă în seturile doi și trei.
Venus a primit ovaţii din partea publicului pentru ceea ce pare unul din ultimele sale turnee din carieră, scrie AFP.
Venus Williams este aşteptată peste două săptămâni la turneul WTA 1.000 de la Miami, la care va evolua şi Simona Halep.
Sora Serenei Williams, care va împlini 44 de ani în iunie și care a cucerit trei trofee la Miami în cariera sa (1998, 1999 şi 2001), este a patra fostă campioană la simplu la competiţia din Florida prezentă la ediţia din acest an, alături de Iga Swiatek, învingătoare în 2022, belarusa Victoria Azarenka şi americanca Sloane Stephens.